**

Δελτίο Τύπου

**ΝΕΟ ΓΗΠΕΔΟ 5Χ5 ΣΤΟ 6Ο ΓΥΜΝΑΣΙΟ ΧΑΪΔΑΡΙΟΥ**

Ήδη έχουν ξεκινήσει και βρίσκονται στο τελικό στάδιο οι εργασίες ανακατασκευής του γηπέδου 5Χ5 στο 6ο Γυμνάσιο Χαϊδαρίου. Οι μαθητές του σχολείου θα μπορούν να αθλούνται με ασφάλεια, να έχουν άμεση πρόσβαση στο γήπεδο σε μία αναβαθμισμένη αθλητική υποδομή.

Σε όλα τα σχολεία του Χαϊδαρίου, έχουν πραγματοποιηθεί όλο το προηγούμενο διάστημα, παρεμβάσεις για την ανακατασκευή και αντικατάσταση, των υποδομών και του υλικοτεχνικού εξοπλισμού ώστε να διατηρούμε ένα καλό επίπεδο εκπαίδευσης στα Δημόσια Σχολεία.

Ολοκληρώθηκαν παρεμβάσεις που αφορούσαν:

* Ενέργειες βελτίωσης της μόνωσης των σχολικών κτιρίων, καθώς και γενικότερη συντήρησή τους (π.χ. επισκευή κουφωμάτων, ελαιοχρωματισμοί)
* Αντικεραυνική προστασία σε σχολεία με ιδιαιτερότητα λόγω της θέσης τους.
* Επισκευή και πιστοποίηση ανελκυστήρων με στόχο την ασφαλή λειτουργία τους και την ασφαλή μεταφορά μαθητών και εκπαιδευτικών.
* Επισκευή και βελτίωση συστημάτων θέρμανσης.
* Αντικατάσταση ταπήτων γηπέδων μπάσκετ-βόλεϊ.
* Μετεγκατάσταση σε νέο κτίριο και λειτουργία του 18ου Νηπιαγωγείου.
* Λειτουργία της αίθουσας πολλαπλών χρήσεων του 6ου Δημοτικού, που έχει μετατραπεί σε κέντρο πολιτισμού για όλη τη συνοικία του Δαφνιού.
* Τοποθέτηση συστημάτων ασφαλείας-συναγερμών σε όλα τα νηπιαγωγεία.
* Πλήρης αναβάθμιση όλων των εργαστηρίων πληροφορικής που ολοκληρώνεται το αμέσως επόμενο χρονικό διάστημα (αγορά Η/Υ, διαδραστικών πινάκων, projectors και λοιπών εποπτικών μέσων).
* Αντικατάσταση τεχνολογικού εξοπλισμού με καινούριο σε αίθουσες διδασκαλίας (φωτοτυπικά μηχανήματα, πίνακες γραφής, laptops).
* Πλήρης κάλυψη των ξενόγλωσσων βιβλίων του Λυκείου από τη Σχολική Επιτροπή Βθμιας Εκπ/σης. Ενώ η ξένη γλώσσα είναι υποχρεωτικό μάθημα με βάση το πρόγραμμα σπουδών του Υπουργείου Παιδείας, τα βιβλία δεν διατίθενται δωρεάν, με αποτέλεσμα να υποχρεώνονται οι μαθητές να τα αγοράζουν.
* Μετά από παρέμβασή μας εξασφαλίστηκε η επέκταση μεταφοράς μαθητών όχι μόνο από την Αφαία, αλλά κι από το Δαφνί, προς τα σχολεία του Κέντρου.

**Συνεχίζουμε με προτεραιότητα τις παρεμβάσεις στα σχολεία του Δήμου μας**

**Γραφείο Τύπου Δήμου Χαϊδαρίου**